Държавен вестник, бр. 18, 2014 г., стр. 7

БРОЙ  18	
Д Ъ Р Ж А В Е Н  В Е С Т Н И К 	
СТР.  7  
ПРЕЗИДЕНТ  
НА РЕПУБЛИКАТА
УКАЗ № 31
На основание чл. 101, ал. 1 от Конститу-
цията на Република България
П О С Т А Н О В Я В А М :
Връщам за ново обсъждане в Народното 
събрание Изборния кодекс, приет от ХLIІ 
Народно събрание на 21 февруари 2014 г.
Издаден в София на 28 февруари 2014 г.
Президент на републиката:  
Росен Плевнелиев
Подпечатан с държавния печат.
Министър на правосъдието:
Зинаида Златанова
МОТИВИ
за връщане за ново обсъждане в Народното 
събрание на разпоредби на Изборния кодекс, 
приет от Народното събрание на 21 февруари 
2014 г.
Уважаеми госпожи и господа народни 
представители,
С Изборния кодекс, приет от Народното 
събрание на 21 февруари 2014 г., се определят 
условията, организацията и редът за произ-
веждане на изборите в Република България, 
оспорването на резултатите от изборите, както 
и условията и редът за попълване на мандати.
Създаването на изборно законодателство 
е предизвикателство пред парламентарното 
мнозинство. Правилата на изборното състеза-
ние имат значим ефект не само за отделните 
кандидати. Тези правила оказват съществено 
въздействие върху партийната система, до-
верието в институциите и легитимността на 
държавниците, които управляват.
Изборите и изборният процес са важен 
механизъм за функционирането на представи-
телното управление. Ето защо изборното за-
конодателство трябва да предвижда устойчиви 
правила и механизми, които да бъдат гарант 
за произвеждането на изборите в страната. 
Приетият от 42-то Народно събрание Из-
борен кодекс установява правила, на които 
може да се даде положителна оценка. Сред 
тях е въвеждането, макар и със закъснение, 
на останалите за транспониране текстове на 
Директива 2013/1/ЕС на Съвета от 20 декември 
2013 г. за изменение на Директива 93/109/ЕО 
по отношение на някои от условията и реда 
за упражняване на правото на граждани на 
Съюза, пребиваващи в държава членка, на 
която не са граждани, да бъдат избирани в 
избори за Европейски парламент (срокът за 
транспониране на изменителната директива 
бе 28 януари 2014 г.). 
Позитивният опит от дейността на Избор-
ния борд към служебното правителство през 
2013 г., позволяващ на гражданското общество 
да изрази своето становище по организацията 
на изборния процес, да дава препоръки, да 
поставя въпроси и да изисква информация 
от държавните органи, е възприет в Кодекса 
чрез разпоредбата, предвиждаща създава-
нето на Обществен съвет към Централната 
избирателна комисия (ЦИК). Надявам се, че 
създаването на Обществен съвет, включващ 
представители на български неправителстве-
ни организации, които са участвали като 
наблюдатели в изборите, ще допринесе за 
осигуряване на прозрачност, демократичност 
и честност в изборите.
Публичността в дейността на органите, 
които са ангажирани с изборния процес на 
централно ниво, би трябвало да подобри ор-
ганизацията на изборите. Като положителни 
стъпки могат да бъдат посочени обжалва­
емостта на актовете на комисиите, въвеж-
дането на явното гласуване при вземане на 
решенията, създаването на видеоархив на 
заседанията и незабавното публикуване на 
пълните стенографски протоколи на интернет 
страницата.
Положително е предоставянето от държава-
та на средства за медийни пакети, макар и в 
недостатъчен размер, за заплащане на различ-
ните форми за отразяване на предизборната 
кампания от доставчиците на медийни услуги. 
Това може би ще спомогне предизборните 
послания на партиите и коалициите, които 
нямат право на държавна субсидия по Закона 
за политическите партии, и инициативните 
комитети, които ще участват в изборите за 
президент и вицепрезидент, за членове на Ев-
ропейския парламент от Република България 
и при избора на народни представители, да 
достигнат до избирателите. 
Въпреки положителните стъпки, направе-
ни със законодателната уредба на изборния 
процес, считам, че не е постигнато устойчиво 
решение, което да отразява напълно общест-
вените очаквания. 
Неясен остава въпросът защо беше поис-
кано становище от Европейската комисия за 
демокрация чрез право към Съвета на Европа 
(Венецианската комисия), а кодексът бе приет 
непосредствено преди насрочване на избо-
рите за членове на Европейския парламент 
от Република България и преди да имаме 
окончателното є становище.
С изменение и допълнение на Изборния 
кодекс през 2013 г. е предвидено при произвеж-
дане на предстоящите избори през 2014 г. да 
бъде проведено експериментално електронно 
гласуване по интернет. В приетия от 42-то 
Народно събрание Изборен кодекс законо-
дателят не предвижда такава възможност за 
които и да било бъдещи избори.